Esibizzjoni Maestuża Kienet esibizzjoni maestuża. Adam ħassu kburi immens bi wliedu t-tewmin, Amar u Shams, u ma setax jieqaf iċapċap. Qam bilwieqfa dritt, sidru ppuppat, ħalqu mċarrat u bid-dmugħ jiżżerżaq mal-wardiet minfuħin ta' wiċċu. 'Bravil Bravif' għajjat hekk kif il-pali ta' jdejh bdew jisomtu bl-intensità taċ-ċapċip. Min-naħa tagħhom, iż-żewġ subien kienu fis-seba' sema. Amar tbissem lil missieru u Shams xejjer lilommu. Ritratt li tinkwadrah u tpoġġih fuq it-tavolina tas-salott. Adam ħaseb biex joħroġ il-mowbajl u jiġbdilhom wieħed imma l-purtiera stenbħet u satret il-palk taħt il-mewġ imdendel tal-bellus aħmar tqil kulur il-qroll. Għajjien mejjet irid jisplodi bil-ferħ, Adam intelaq lura fuq is-sit, jilheġ qisu għadu kif lesta maratona. Maġenbu kien hemm Lilith. Ħares lejha minn wara lenti mdemmgħa, lemaħha mċajpra imma sabiħa. Ma' kull nifs beda jtiegħem il-fwieħa tagħha: minn ġo mnifsejh għal fuq is-saqaf ta' ħalqu għal fuq il-mitraħ ta' Isienu. Ftakar f'ilu, ilu ħafna, għall-ewwel li bdew jinnamraw, fl-iskappatelli tagħhom lil hinn mill-ħarsa qalila ta' nannitha li qatt ma fdatha ma' ħadd, fi żmien ieħor fejn dawn l-affarijiet kienu importanti daqskemm illum dehru futili. Kemm kienet sabiħa martu. U issa li hemm il-ħtieġa biex kollox jintemm, saret perfetta. Ma setax jaqla' għajnejh minn fuqha. Lilith qabditu fil-fatt tbissmitlu b'mod kawt. għadd 34 LXXXIV 39 'X'ġara'' Ried ibusha iżda minflok qam, skuża ruħu u ħalla t-teatru hekk kif il-purtiera tqila ħamra kulur il-qroll tbexxqet biex tagħti leħen lir-rappreżentazzjoni tat-tieni klassi. Ħareġ mill-iskola, qabad karozza tal-linja u rħielha lejn id-dar. Waqaf żewġ stages qabel. Daħal għand St Hesiod's Stationerv u xtara erba' laned fuel tal-lighter. Deffishom fil-but tal-ġlekk u hekk kif wasal id-dar xerred il-kontenut tagħhom tul l-appartament kollu: fl-istudju, fuq l-ixkafef tal- kotba, ġox-xtieli, fis-salott, fuq it-tavolina bir-ritratti tat-tieġ u l-magħmudija, fil-kċina, fil-kamra tas-sodda ta' wliedu, fil-kxaxen tal-ħwejjeġ, fis-senduq mimli memorji ta' safar u btajjel. L-aħħar ftit qatriet qattarhom fuq is-sodda matrimonjali. Neħħa ċ-ċurkett tat-tieġ u poġġieh fuq il-komodina, maġenb il-kopja mgħaffġa t'Orlando li kien xtara mill-bażar tal-kappillan is-sajf li għadda. Kien f'nofsu, ktejjeb bilkemm fih mitejn paġna. Forsi jerġa' jaqbdu xi mkien ieħor, ifaqqas bih f'post ieħor. Darb'oħra jixtrih minn ħanut. Forsi jkompli minn fejn ħalla jew inkella jerġa' jibdieh u jħossu eċitat li qed jaqra ktieb mill-bidu. ir-riħa aspra tal-fuel kienet tinxtamm ma' kullimkien. Mingħajr ma rifes imkien umdu, irħielha lejn il-bieb ta' barra. Ta titwila aħħarija bla ma ħalla n-nostalġija taljenah. Minn ġol-but tal-qalziet ħareġ kaxxa żgħira. Fetaħha. Ħakkek sulfarina mal-fosfru tal-ġenb u qabbadha. Bil-fjamma f'idu, Adam ħassu eċitat daqskemm kien hu u jara 'l uliedu jirreċtaw fuq il-palk. Din id-darba l-protagonista tal-ispettaklu kien hu. L-istilla ta' din l-esibizzjoni maestuża ma kienet ħadd ħliefu. Ħajtu, familtu kienu r-rappreżentazzjoni tiegħu. Ħadem il-parti tiegħu bir- reqqa; intelaq fiha b'ruħu u b'ġismu. Kien l-aħjar xogħol li qatt għamel. Perġ issa xtaq is-siparju; dan il-palk partikolari ma ridux iktar u allura telaq is-sulfarina fl-art u għalaq il-bieb. Sema' n-nar ilebleb ħafif hekk kif immaġina n-nirien iserrpu minn kamra għal oħra, jibilgħu kollox u kullimkien. Adam telaq, ma stenniex applaws. Reġa'sab ruħu fuq stage. Dam ftit jistenna u meta fl-aħħar waslet il-karozza u rikibha, fil-bogħod seta' jisma' l-istorbju urġenti tal-fire engines. 40 Leħen il-Malti Waqaf ħdejn ix-xatt. Ħares lejn l-arloġġ. Id-disgħa u nofs u seba' minuti. Tard għan-nies tal-post, kmieni wisq għall-fatati. Il-bajja kienet vojta u anke t-triq dehret abbandunata. L-uniku ħoss kien tal-mewġ għażżien imelles ir-ramel. Ma kienx hemm qamar u ma kienx hemm stilel: kullimkien iswed faħma. Is-sema u l-baħar kienu wieħed, bużżieqa sewda li ċ-ċentru agħha, għalissa, kien Adam. Niżel fuq ir-ramel u neża' ħwejġu. Kien hemm żiffa ġentili u minkejja d-dehxa, kollox kien tajjeb, kollox kien qed jagħmel sens. Beda riesaq lejn il- i jispjegawlek kif inti m'intix waħdek, kif hemm il-Kristu miegħek iġorrok fuq spallejh. Il-piż tiegħu hu kien neħħieh. Xogħlu għamlu u issa jeħtieġ li joħroġ mix-xena, jagħti ċans lin-nies li tant iħobb biex jagħmlu xi ħaġa b'ħajjithom u ma jkunu jafulu xejn. Ħlief forsi xi ftit gratitudni talli għamel dan il-pass. Lanqas din ma ried. Moħħu ried ikompli jberren iżda Adam irreżista l-impuls li jifformola ħsibijietu. Il-loġika u r-raġuni issa kienu irrilevanti. Iċ-ċiklu kien komplut. L-eżistenza tiegħu ma kinitx iktar meħtieġa u kien wasal iż-żmien li jmur xi mkien ieħor. Avolja martu kienet imbikkma, tħares mit-triq lejn in-nirien jixxalaw fl-appartament tagħhom, tgħannaq 'l uliedha u mwerwra għax forsi r-raġel tagħha jinsab hemm ġew. Imbagħad jifhmu, ħaseb Adam. L-ilma laħaqlu għonqu. It-temperatura ta' ġismu tgħarrset ma' dik tal-baħar u ħassu komdu. Għam bil-mod, bil-galbu, 'il barra, lejn il-vojt assolut tad-dlam, bl-għarfien li dak li qed jagħmel huwa neċessarju, u li kien se jwassal għal tmiem u bidu ġdid. għadd 34 LXXXIV. — 41